Z Á P I S N I C A
zo  6. zasadnutia Obecného zastupiteľstva v  Lipt. Sliačoch,
ktoré sa konalo dňa  13. októbra 2011

Prítomní členovia OZ: Silvia Slotková, Milan Kelčík, Ing. Miroslav Hanula, Peter Bartánus, Miroslav Gejdoš, Jozef Kajúch, Miroslav Jacko, Pavol Bartík, Pavel Kráľ

Ospravedlnení členovia OZ:  Anton Moravčík

Neprítomní členovia : Vladimír Fuňák

Ostatní prítomní: Ing. Janka Littvová (hlavná kontrolórka obce), Miroslav Priesol (asistent starostu), stržm. Peter Turčok, Ing. Ľudovít Ondrejka 

J E D N A N I E

1.	Otvorenie zasadnutia

Zasadnutie Obecného zastupiteľstva Obce Liptovské Sliače otvoril a viedol starosta obce Ján Ondrejka. Konštatoval, že zasadnutia sa zúčastnila nadpolovičná väčšina poslancov, čím je obecné zastupiteľstvo uznášania schopné. 
										
2.	Určenie zapisovateľa a overovateľov zápisnice

Starosta obce určil za zapisovateľku zo zasadnutia OZ  Annu Mojšovú – pracovníčku  OcÚ. Ďalej navrhol za overovateľov zápisnice poslankyňu Silviu Slotkovú a poslanca Pavla Bartíka. Do mandátovej komisie navrhol poslancov Miroslava Gejdoša a Ing. Miroslava Hanulu. Do návrhovej komisie navrhol poslancov za predsedu Pavla Kráľa a za člena Petra Bartánusa.  S návrhom prítomní poslanci súhlasili bez pripomienok uznesením č. 101/6/2011.  Starosta obce oboznámil  prítomných s návrhom programu, navrhol doplnenie pôvodného programu - ako bod č. 7 Správa o výchovno-vzdelávacej činnosti, jej výsledkoch a podmienkach školy za školský rok 2010/2011. Body pôvodného programu č. 7. až 16. navrhol posunúť na body č. 8. až 17.. Prítomní poslanci nemali žiadne  námietky a jednohlasne schválili znemu programu rokovania  uznesením č. 102/6/2011.

Prítomní: 6/11
Hlasovanie za uznesenie č. 101/6/2011 za bod A), B), C): 6-0-0
Hlasovanie za uznesenie č. 102/6/2011 za bod A): 6-0-0

3.	Interpelácie občanov

-

4.	Interpelácie poslancov

Poslanec Pavol Kráľ podal interpeláciu ohľadom umiestnenia betónových žľabov na ul. Veselá vo Vyšnom Sliači.  
Starosta obce informoval poslancov obecného zastupiteľstva, že:
•	sa dokončuje  rekonštrukcia kotolní v obecných zariadeniach, na ktorú obec dostala dotáciu z Environmentálneho fondu vo výške 111 tis. €
•	ako kuričov obec zamestnala Víta Friča a Petra Šubjaka, ktorí budú  v týždňových službách nonstop obsluhovať kúrenie vo všetkých obecných budovách
•	boli odpredané staré kotle
•	od  1.10. 2011 sú na realizáciu opatrení na ochranu pred povodňami §50j zákona č. 5/2004  Z.z. o službách zamestnanosti zamestnaní 5 občania našej obce
•	v uplynulých dňoch sa uskutočnilo stretnutie so zástupcami spoločnosti JD rozhlasy, na ktorom sa dohodlo zvýšenie antény na budove obecného úradu, aby nedochádzalo k rušeniu šírenia signálu – hlavne do Vyšného Sliača  
•	na našu obec bolo podané  anonymné trestné oznámenie na Obvodné oddelenie policajného zboru v Lipt. Teplej za nelegálne uskladnenie  výkopovej zeminy na parcelách v našej obci -  snaha obce v maximálnej miere vychádzať v ústrety občanom aj v snahe zabrániť vzniku čiernych skládok v obci, hlavne v v blízkosti vodných tokov a garád obec pristúpila k zavážaniu a k terénnym úpravám 
•	po stretnutí so starostami susedných obcí – Partizánskej Ľupče a Liptovskej Štiavnice a predsedom poľnohospodárskeho družstva v Ludrovej sa v rámci rekonštrukcie vysýpajú a zarovnávajú poľné cesty spájajúce naše obce
•	firmy, ktoré vysýpali zeminy  v obci prispeli na festival, a prisľúbili príspevok pre organizácie v našej obci

5.	Kontrola plnenia uznesení č. 85/5/2011 – 100/5/2011 zo dňa 06.09.2011

Kontrolu plnenia uznesení č. 85/5/2011 – 100/5/2011 zo dňa 06.09.2011 podala prítomným poslancom hlavná kontrolórka obce Ing. Janka Littvová. Prítomní poslanci zobrali na vedomie kontrolu plnenia uznesení č. 85/5/2011 – 100/5/2011 zo dňa 06.09.2011  a prijali  uznesenia č. 103 - 106/6/2011.
Prítomní: 9/11
								Hlasovanie za uznesenie 103 bod A): 9-0-0
Hlasovanie za uznesenie 104 bod A): 9-0-0
Hlasovanie za uznesenie 105 body A), B): 9-0-0
Hlasovanie za uznesenie 106 bod A): 9-0-0

6.	Správa o bezpečnostnej situácii v Obci Liptovské Sliače

Strážmajster Peter Turčok z Obvodného oddelenia v Liptovskej Teplej oboznámil prítomných poslancov obecného zastupiteľstva so Správou o bezpečnostnej situácii v našej obci:
•	nakoľko naša obec je najväčšia je v nej aj najviac objektov, ktoré priťahujú záujem páchateľov   ( kultúrny dom, obecný úrad, potraviny, pohostinstvá, parkujúce kamióny a autobusy) 
•	počas konania spoločenských udalostí dochádza k drobným výtržnostiam, krádežiam, nevenovanie pozornosti a starostlivosti o veci
•	dochádza k požívaniu alkoholických nápojov mladistvými, následne robia neporiadok   a agresívne sa správajú
•	mládež nemá žiadny rešpekt  - vplyv kamarátov, okolia
•	v našej obci je veľa odľahlých neosvetlených miest a odľahlých objektov, ktoré priťahujú páchateľov – krádež v dome smútku
•	po našej obci sa preháňajú motorkári bez evidenčných čísel aj v chránených oblastiach
•	najčastejšie sú riešené priestupky voči občianskemu spolunažívaniu
Požiadal obecné zastupiteľstvo, aby riešili občianske spory podľa možnosti komisiou sociálno- zdravotnou a ochrany verejného poriadku. 
Starosta otvoril diskusiu.  V diskusii vystúpili poslanci: Jozef Kajúch, Pavel Kráľ, Mirolav Gejdoš, Ing. Miroslav Hanula, Silvia Slotková ohľadom bezpečnosti cestnej premávky a riešenia sporov. Starosta obce na záver poďakoval zástupcovi Policajného zboru z Lipt. Teplej strážmajstrovi Petrovi Turčekovi,   prisľúbil, že  obec sa bude snažiť získať finančné prostriedky z Ministerstva vnútra na nákup ďalších videokamier, na nákup dopravných zrkadiel a na zakúpenie meračov rýchlosti. Starosta obce ukončil diskusiu. Poslanci obecného zastupiteľstva zobrali na vedomie správu o bezpečnostnej situácii uznesením č.  107/6/2011.

Prítomní: 9/11
Hlasovanie za bod A): 9-0-0 

7.	Správa o výchovno-vzdelávacej činnosti, jej výsledkoch a podmienkach školy za školský rok 2010-2011

Zástupca starostu obce Miroslav Gejdoš ospravedlnil riaditeľa Základnej školy J. Hanulu v Lipt. Sliačoch za to, že sa nemohol osobne zúčastniť na zasadnutí OZ z dôvodu pracovného stretnutia ohľadom podania projektu v Liptovskom Mikuláši. Predložil obecnému zastupiteľstvu Správu o výchovno-vzdelávacej činnosti, jej výsledkoch a podmienkach školy za školský rok 2010-2011. Zástupca starostu obce otvoril diskusiu. Bez diskusie. Prítomní poslanci nemali žiadne pripomienky ku správe o činnosti školy a prijali uznesenie č. 108/6/2011.
Prítomní: 9/11
Hlasovanie za bod A): 9-0-0 

8.	Zmena konateľa spoločnosti Prameň Liptovské Sliače s.r.o.

Starosta obce v zmysle uznesenia OZ 99/5/2011 písm. B) zo dňa 6.9.2011, ktorým Obecné zastupiteľstvo  poverilo vedenie obce hľadaním riešenia prevádzkovania Polyfunkčného domu Prameň Liptovské Sliače s.r.o. predložil  obecnému zastupiteľstvu nasledovný návrh:
•	aby v tomto prechodnom období bol novým konateľom spoločnosti jeho asistent Miroslav Priesol nakoľko je zamestnancom obce
•	aby sa rozšírila živnosť spoločnosti o rekonštrukčné práce a o ubytovanie so stravovaním, garantom  stavebnej činnosti bude Ing.  Ľubomír Mojš
•	upravenie otváracích hodín podľa sezón tak, aby v prípade potreby obec mohla zabezpečiť prevádzku polyfunkčného domu, či ubytovanie aj stravovanie, či zabezpečenie rodinných osláv a karov
Starosta obce otvoril diskusiu. V diskusii vystúpil poslanec Milan Kelčík ohľadom financovania  polyfunkčného domu a poslanec Pavol Bartík ohľadom zachovania celotýždňovej  prevádzky - aspoň tak ako doteraz a aby sa do decembrového zasadnutia obecného zastupiteľstva našlo vhodné riešenie zabezpečenia prevádzky. Starosta obce ukončil diskusiu. Poslanci obecného zastupiteľstva ako valné zhromaždenie obchodnej spoločnosti Prameň Liptovské Sliače s.r.o. v zmysle článku IV ods. 1.1 písm. d) Spoločenskej zmluvy spoločnosti s ručením obmedzením Prameň Liptovské Sliače s.r.o. odvolali z funkcie konateľa spoločnosti p. Emila Žilavého  k 31.10.2011, menovali  do funkcie konateľa spoločnosti Prameň Liptovské Sliače, s.r.o. p. Miroslava Priesola s účinnosťou od 1.11.2011 a schválili rozšírenie živnosti spoločnosti Prameň Liptovské Sliače s.r.o. o stavebnú činnosť a o ubytovanie so stravovaním uznesením  č. 109/6/2011.
Prítomní: 9/11
Hlasovanie za bod A), B), C): 9-0-0 

9.	Informácie o projekte Prístavba a stavebné úpravy materskej školy Liptovské Sliače

Starosta obce informoval obecné zastupiteľstvo, že v uplynulých dňoch prebehli rokovania s Ministerstvom pôdohospodárstva a rozvoja vidieka SR v Bratislave, ktorý je riadiaci orgán na projekt rekonštrukcie materskej školy v Nižnom Sliači. V minulom roku prebehlo verejné obstarávanie na dodávateľa stavebných prác na rekonštrukciu materskej školy, ktoré vyhrala firma Grenstav s.r.o. Ružomberok, ktorá v zmysle uzatvorenej zmluvy o dielo prevzala stavenisko a zrealizovala práce v objeme oprávnené náklady vo výške 59.431,30 € a neoprávnené náklady vo výške 84.728,88 €. Nakoľko príslušné ministerstvo obci neakceptovalo proces verejného obstarávania, zmluva so spoločnosťou Grenstav s.r.o. sa ukončila a začalo sa nové verejné obstarávanie na výber hlavného dodávateľa stavebných prác. Verejné obstarávanie vyhrala spoločnosť EURO-BUILDING a.s. Bratislava, proces verejného obstarávania bol schválený riadiacim orgánom a následne bola podpísaná zmluva o dielo.  V rámci procesu preberania staveniska obec zastabilizovala havarijný stav – zrútenie steny a zaizolovala a vyspádovala rovnú strechu, prebehla inventarizácia stavby spolu zo zástupcami spoločnosti a stavebného dozoru.  Starosta obce otvoril diskusiu. Bez diskusie. Poslanci obecného zastupiteľstva prijali uznesenie č. 110/6/2011.

Prítomní: 9/11
Hlasovanie za bod A), B): 9-0-0

10.	Rozpočtové opatrenie č. 3/2011 – úprava rozpočtu obce

Účtovníčka obce Bc. Ľudmila Tkáčiková informovala poslancov obecného zastupiteľstva o:
•	zmene výnosu dane z príjmov, ktorý bol zverejnený na stránke Ministerstva financií SR koncom septembra,   pre našu obec  bol príjem z podielových daní znížený o 25.100,0 €
•	výpadku príjmu z podielových daní v mesiacoch máj a jún, keďže mesačné náklady na chod obce sú vo výške 55.000 € došlo k zvýšeniu počtu neuhradených faktúr
•	v predloženom rozpočtovom opatrení je tiež  zapracované zníženie dotácie organizáciám pôsobiacim v obci  o dve dvanástiny

rozpočtové opatrenie č. 3/2011	
úprava rozpočtu obce za  r. 2011	
 	
Ekon. Kl.	názov	schválený rozpočet	návrh úpravy	upravený rozpočet	
Bežné príjmy	 	 	 	
111001	Výnos dane z príjmov	748 598,00 €	-25 100,00 €	723 498,00 €	
 	ZŠ vlastné príjmy	4 893,00 €	1 472,00 €	6 365,00 €	
 	Refundácia z Povodia Váhu za §50j	0,00 €	2 355,00 €	2 355,00 €	
 	KD predajné akcie 	2 090,00 €	1 000,00 €	3 090,00 €	
 	Z výťažku lotérie na iných hier	1 800,00 €	546,00 €	2 346,00 €	
 	 	 	 	 	
 	Úpravy príjmového  rozpočtu  spolu	 	-19 727,00 €	 	
 	 	 	 	 	
Výdavky	 	 	 	 	
Kapitálový rozpočet 	 	 	 	 	
713004	Výmena paliv. základne 5%	0,00 €	5 561,00 €	5 561,00 €	
 	MŠ Nižný práce naviac	0,00 €	1 700,00 €	1 700,00 €	
 	ÚP obce doplatok ( Ing.Goč)	0,00 €	2 115,00 €	2 115,00 €	
 	 	 	 	 	
Výdavky	 	 	 	 	
Bežný rozpočet	 	 	 	 	
 	 	 	 	 	
630	PCS s ČR	1 154,00 €	23 100,00 €	24 254,00 €	
611	OS tarif.platy	53 973,00 €	-13 473,00 €	40 500,00 €	
620	OS odvody do poisťovní	19 087,00 €	-4 587,00 €	14 500,00 €	
630	OS všeobecné služby	3 319,00 €	-819,00 €	2 500,00 €	
642	SS odlahčovacia služby 	664,00 €	-664,00 €	0,00 €	
600	ŠSZČ	6 640,00 €	-1 200,00 €	5 440,00 €	
630	Zberný dvor (alikv.časť )	0,00 €	6 000,00 €	6 000,00 €	
630	Spracovanie projektov (alikv.časť)	0,00 €	3 232,00 €	3 232,00 €	
614	OcÚ odmeny	13 072,00 €	-13 072,00 €	0,00 €	
610	OcÚ mzdy	105 599,00 €	-9 979,00 €	95 620,00 €	
620	OcÚ odvody	41 476,00 €	-8 000,00 €	33 476,00 €	
610	KD mzdy	4 661,00 €	-386,00 €	4 275,00 €	
620	KD odvody	1 710,00 €	-135,00 €	1 575,00 €	
614	KD odmeny	232,00 €	-232,00 €	0,00 €	
610	Knižnica mzdy	5 735,00 €	-475,00 €	5 260,00 €	
620	Knižnica odvody	2 104,00 €	-166,00 €	1 938,00 €	
614	Knižnica odmeny	286,00 €	-286,00 €	0,00 €	
614	MŠ odmeny	3 821,00 €	-3 821,00 €	0,00 €	
611	MŠ mzdy	76 800,00 €	-6 734,00 €	70 066,00 €	
620	MŠ odvody do poisťovní	25 177,00 €	-2 366,00 €	22 811,00 €	
600	DS ozvučenie	996,00 €	1 988,00 €	2 984,00 €	
600	Mzdy a odvody §50j	3 608,00 €	6 600,00 €	10 208,00 €	
635	údržba klubu mládeže	0,00 €	4 000,00 €	4 000,00 €	
630	OcÚ náhrada cestovných výdavkov	1 328,00 €	-1 000,00 €	328,00 €	
630	OcÚ  školenia, semináre	2 158,00 €	-1 258,00 €	900,00 €	
640	Rekreačné a športové služby	26 248,00 €	-4 374,00 €	21 874,00 €	
630	Hokejové ihrisko - materiál	996,00 €	-996,00 €	0,00 €	

 	 	 	 	 	
 	Úprava výdavkového rozpočtu spolu 	 	-19 727,00 €	 	

Starosta obce otvoril diskusiu. Bez diskusie. Poslanci obecného zastupiteľstva schválili rozpočtové opatrenie  č.3/2011 uznesením č. 111/6/2011.

Prítomní: 9/11
			Hlasovanie za bod A): 8-0-1

11.	Smernica č. 1/2011 o zadávaní zákaziek s nízkou hodnotou na dodanie tovaru, na uskutočňovanie stavebných prác a na poskytnutie služieb

Zástupca starostu obce Miroslav Gejdoš predložil prítomným poslancom návrh Smernice č. 1/2011 o zadávaní zákaziek s nízkou hodnotou na dodanie tovaru, na uskutočňovanie stavebných prác a na poskytnutie služieb. Zástupca starostu obce otvoril diskusiu. Bez diskusie. Poslanci obecného zastupiteľstva schválili smernicu č. 1/2011 uznesením č. 112/6/2011.

Prítomní: 8/11
Hlasovanie za bod A): 8-0-0

12.	Dodatok č. 3/2011 k VZN č. 4/2008 o určení výšky príspevku na činnosť školy a školského zariadenia

Zástupca starostu obce Miroslav Gejdoš oboznámil prítomných poslancov s návrhom Dodatku č. 3/2011 k VZN č. 4/2008 o určení výšky príspevku na činnosť školy a školského zariadenia. Tento návrh bol vypracovaný na základe zmeny vyhlášky Ministerstva školstva SR, ktorým boli upravené jednotlivé finančné pásma, ktoré  ministerstvo nastavuje podľa výšky vstupov potrebných  na prípravu jedál v príslušnom regióne (v oblasti). O zmenu požiadala riaditeľka školskej jedálne Janka Mihulcová. Zástupca starostu otvoril diskusiu. V diskusií vystúpil poslanec Ing. Miroslav Hanula ohľadom počtu stravníkov v školskej jedálni. Zástupca starostu ukončil diskusiu. Poslanci obecného zastupiteľstva schválili dodatok č. 3/2011 k VZN č. 4/6/2011 uznesením č. 113/6/2011.

Prítomní: 9/11
Hlasovanie za bod A), B): 9-0-0

13.	Schválenie zápisov do obecnej kroniky za roky 2008, 2009, 2010, schválenie odmeny pre kronikára

Poslanec Jozef Kajúch ako predseda kultúrnej komisie informoval obecné zastupiteľstvo, že:
•	komisia sa oboznámila so všetkými materiálmi
•	zozbieralo sa veľké množstvo materiálu, ktoré  sa vytriedilo
•	bolo prepísané do elektronickej podoby
Zástupca starostu obce informoval poslancov obecného zastupiteľstva, že obecná rada na svojom zasadnutí dňa 11.9.2011 odporučila odmenu kronikárovi v zmysle Smernice č. 2/2004 pre vedenie kroniky obce a prácu kronikára v obci Liptovské Sliače vo výške:
•	za spracovanie príloh za obdobie 2010  vo výške  166,00 €
•	za zápisy do kroniky za obdobie 2008, 2009, 2010  vo výške 3x 124,50 €
Starosta obce otvoril diskusiu. V diskusii vystúpil poslanec Peter Bartánus ohľadom odmeny a  poslanec Ing. Miroslav Hanula ohľadom rozsahu materiálov.
Ing. Ľudovít Ondrejka sa poďakoval poslancom za prejavenú dôveru. Starosta obce ukončil diskusiu. Obecné zastupiteľstvo prijalo uznesenie č. 114/6/2011.

Prítomní: 9/11
Hlasovanie za body A), B), C): 9-0-0

14.	Žiadosti

Zemix, s.r.o., Kopčianska 15, 850 01  Bratislava – žiadosť o dlhodobý prenájom za účelom vybudovania zberného dvora. Starosta obce oboznámil obecné zastupiteľstvo, že spoločnosť OZO a.s. Liptovský Mikuláš má podobné plány – vybudovať v našom okrese veľký zberný dvor. Starosta obce otvoril diskusiu. V diskusii vystúpil poslanec Ing. Miroslav Hanula  ohľadom zabezpečenia vývozu separovaného zberu. Poslanci obecného zastupiteľstva prijali uznesenie č. 115/6/2011.

Prítomní: 9/11
Hlasovanie za bod A): 9-0-0

Starosta obce požiadal prítomných poslancov o zaradenie žiadosti Zariadenia pre seniorov a domova sociálnych služieb, Záhumnie č. 220/9, 034 84  Liptovské Sliače o prekvalifikovanie vlastných a sponzorských prostriedkov na kapitálové – spolu vo výške 4.671,09 € na prerokovanie do programu obecného zastupiteľstva, nakoľko žiadosť bola doručená na obecný úrad len tri dni pred zasadnutím.
Riaditeľka zariadenia Mgr. Emília Mušutová sa obrátila so žiadosťou na prekvalifikovanie fin. prostriedkov z toho dôvodu, že v roku 2011 zo štátneho rozpočtu nedostali žiadne kapitálové prostriedky, no nakoľko bolo potrebné urýchlene zabezpečiť okná skladových zásob proti krádeži a nakoľko získali finančné prostriedky na výstavbu altánku v areáli zariadenia je potrebné ich prekvalifikovanie z vlastných a sponzorských prostriedkov na kapitálové. Starosta obce otvoril diskusiu. Bez diskusie. Prítomní poslanci obecného zastupiteľstva prijali uznesenie č. 116/6/2011.

Prítomní: 9/11
Hlasovanie za bod A), B): 9-0-0

Starosta obce požiadal obecné zastupiteľstvo o zaradenie sťažnosti 1. obecného futbalového klubu –  na pasúce sa domáce zvieratá na futbalovom ihrisku na prerokovanie do programu zasadnutia obecného zastupiteľstva. Po ich súhlase starosta obce otvoril diskusiu.  V diskusii sa poslanci zhodli na postupe riešenia sťažnosti najskôr písomnou výzvou, v prípade neúspechu podaním trestného oznámenia poškodzovanie cudzej veci a nakoniec výstavbou nového oplotenia a  poverili vedenie obce ich realizáciou. Poslanci obecného zastupiteľstva prijali uznesenie č. 117/6/2011.

Prítomní: 9/11
Hlasovanie za bod A), B): 9-0-0

15.	Rôzne

Pracovníčka obecného úradu Anna Kočibalová predložila prítomným poslancom obecného zastupiteľstva zoznam neplatičov za poplatok za tuhý komunálny odpad za roky 2008, 2009, 2010 a 2011, spolu s vyznačením neplatičov v hmotnej núdzi. Starosta obce  oboznámil poslancov, že na obecnej rade a na zasadnutí finančnej komisie dňa 12.10.2011 boli navrhnuté  zmeny do pripravovaného návrhu VZN o miestnych daniach a miestnom poplatku  komunálne odpady a drobné stavebné odpady. Navrhlo sa mierne zvýšenie dane z nehnuteľnosti, dane za psa a zníženie počtu  sadzieb miestneho poplatku za tuhý komunálny odpad. Na zasadnutí obecnej rady hlavná kontrolórka obce Ing. Janka Littvová podotkla, že obec okrem zasielania výziev neplatičom doposiaľ nikdy nepristúpila k vyrubovaniu pokút a úrokov z omeškania v prípade oneskorených platieb a navrhla pristúpiť k tomuto postupu resp. v spolupráci s právnikom rozbehnúť proces mediácie a až následnej exekúcie voči dlžníkom.
Starosta obce navrhol zvolať verejné hovory. Posledné verejné hovory boli na jar v roku 2010. Navrhol termín verejných hovorov na nedeľu 13.11.2011 vo všetkých troch častiach obce. Požiadal poslancov, aby sa ich zúčastnili. Poslanci obecného zastupiteľstva prijali uznesenie č. 118/6/2011.  

Prítomní: 9/11
Hlasovanie za bod A): 9-0-0

Starosta obce predložil prítomným poslancom návrh zmluvy o mediálnej službe – na uverejňovanie na dohodnutej ploche informácie o dianí v obci a jej okolí a poskytovať priestor na inzerciu v regionálnom dvojtýždenníku Spoločník. Starosta obce otvoril diskusiu. Poslanci obecného zastupiteľstva Peter Bartánus a Milan Kelčík sa vyjadrili, že uzatvorenie tejto zmluvy nie je pre obec potrebné. Ostatní poslanci obecného zastupiteľstva s týmto názorom súhlasili a prijali uznesenie č. 119/6/2011.

Prítomní: 9/11
Hlasovanie za bod A), B): 9-0-0

Rámcová kúpna zmluva o dodávkach výrobkov a tovarov a Rámcová nájomná zmluva so spoločnosťou DOXX MINIRÁL s.r.o.  na dodávku vody. Poslanci obecného zastupiteľstva zobrali na vedomie návrh rámcovej zmluvy a rámcovej nájomnej zmluvy a vyjadrili nesúhlas s uzatvorením uvedených zmlúv uznesením č. 120/6/2011.

Prítomní: 9/11
Hlasovanie za body A), B): 9-0-0

Stavoindustria Liptovský Mikuláš a.s. stavebná a obchodná spoločnosť - ponuka na výstavbu nájomných bytov. Poslanci obecného zastupiteľstva zobrali na vedomie ponuku na výstavbu nájomných bytov uznesením č. 121/6/2011.

Prítomní: 9/11
Hlasovanie za bod A): 9-0-0

16.	Diskusia

V diskusii vystúpil poslanec Jozef Kajúch ohľadom hlásenia v obecnom rozhlase, kontrol predajcov a rovnosti šancí pre všetkých podnikateľov.  Hlavná kontrolórka obce Ing. Janka Littvová oboznámila poslancov, že  obec má vypracované VZN č. 11/2008 Trhový poriadok  a VZN č. 10/2008 o podmienkach predaja výrobkov a poskytovania služieb na trhových miestach, prípadné zmeny sú možné len Dodatkom k VZN. Poslanec Ing. Miroslav Hanula navrhol určiť trhové dni a hodiny. Starosta obce prisľúbil do najbližšieho zasadnutia obecného zastupiteľstva predložiť návrh Dodatku k VZN. 

V diskusii vystúpil poslanec Miroslav Jacko ohľadom vybiehania lesnej zvery  na cestu smerom zo Stredného Sliača do Vyšného Sliača z poza oporného múru.

17.	Záver

Po prerokovaní všetkých bodov programu  starosta obce Ján Ondrejka poďakoval všetkým poslancom a ukončil zasadnutie OZ.

Overovatelia:

	................................................ 	................................................
	Silvia Slotková	Pavol Bartík

					                                                               											.........................................................					                                                                                  
	                                                           Ján   O n d r e j k a	
	                                                                 starosta obce